**Gyöngyös Város Önkormányzata Képviselő-testületének**

**18/2019. (IV.26.) önkormányzati rendelete**

**Gyöngyös város településképe védelméről szóló**

**16/2018. (III.29.) önkormányzati rendelete módosításáról\***

**Gyöngyös Város Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdésének 5. pontjában és az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdésében meghatározott feladatkörében eljárva a következőket rendeli el:**

1. **§**

**A Rendelet 31. §-a helyébe a következő rendelkezés lép:**

**„Fő téri vendéglátó teraszok**

**31. §**

1. **A Fő téri vendéglátó egységek homlokzati falsíkja előtti 2 m széles sávban mobil, a nyitvatartás idejére naponta kihelyezésre kerülő bútorzat elhelyezhető (egy sor asztal székekkel, napernyővel, árusító berendezés, könyvállvány).**
2. **Az (1) bekezdés szerinti mobil berendezésű sáv mellett a gyalogos forgalom számára legalább 4 m széles sáv biztosítandó.**
3. **Vendéglátó terasz az adott vendéglátó egység előtti két fasor között húzódó sávban telepíthető, ugyanitt mobil berendezési tárgyak is elhelyezhetők.**
4. **A vendéglátó terasz elhelyezése településképi véleményezési eljáráshoz kötött.**
5. **A vendéglátó terasz szélessége nem lehet nagyobb az adott vendéglátó egység homlokzatának szélességénél. Kivételes esetben a vendéglátó terasz az egység homlokzatához képest eltoltan is elhelyezhető, amennyiben saját homlokzata előtt az valamilyen oknál fogva nem lehetséges.**
6. **A teraszok elhelyezésnél a fák, illetve fix berendezési tárgyak (pl. transzformátor, szökőkút, közvilágítás lámpatest, szeméttároló, tűzcsap) helyét figyelembe kell venni, azok használatát, megközelítését az építmények nem korlátozhatják. Az előírt távolságokat a közterülethasználati megállapodásban rögzítettek szerint tartani kell.**
7. **A közterület-használati megállapodást indokolt esetben azzal a feltétellel kell megkötni, hogy szükség esetén a vendéglátó terasz könnyen bontható, a helyszínről elszállítható legyen.**
8. **A vendéglátó teraszok elhelyezésnél a kapubejárókat teljes szélességben szabadon kell hagyni.**
9. **A vendéglátó teraszokhoz fix szerkezeti elemek is elhelyezhetők (dobogó, fedés, mellvéd, korlát). Téliesíthető, oldalirányban is lehatárolható építmény nem helyezhető el. A vendéglátó teraszok településképi megjelenésüket tekintve egymással összhangban készülhetnek, kis keresztmetszetű tartószerkezettel, világos, semleges színű textil fedéssel, faszerkezetű dobogóval, mellvédfalas lehatárolással.”**
10. **§**

**Hatályát veszti a Rendelet 44. § (1) bekezdés i) pontja.**

1. **§**

**A Rendelet 2. melléklete helyébe ezen rendelet 1. melléklete lép.**

**Ezen rendelet 2019. május 1-jén lép hatályba, és 2019. május 2-án hatályát veszti.**

**Hiesz György dr. Kozma Katalin**

 **polgármester jegyző**

***\*A Rendeletet a Képviselő-testület a 2019. április 25-ei ülésén fogadta el.***

Gyöngyös Város Önkormányzata Képviselő-testülete

Gyöngyös város településképe védelméről szóló

16/2018. (III.29.) önkormányzati rendelete módosításáról szóló

18 /2019. (IV.26.) önkormányzati rendelete 1. melléklete

 **„**Gyöngyös Város Önkormányzata Képviselő-testülete

Gyöngyös város településképe védelméről szóló

16/2018. (III.29.) önkormányzati rendelete **2. melléklete**



… melléklet a …/2018. (…) számú rendelethez





”